Elektrisk afsnit 9: Dræber myterne én af gangen

Myter og elbiler har længe gået hånd i hånd. Eftersom de to ting umiddelbart virker så paradoksale, har jeg i dette afsnit af Elektrisk valgt at kaste mig over disciplinen: Afliv myterne.

“En elbil kan hurtigere bryde i brand, de falder hurtigere i pris end deres fossile pendanter og det er reelt set de færreste elbiler, der kan trække en campingvogn.”

Myter er der nok af derude – det handler blot om at få svar på dem. Derfor har jeg i dette afsnit stillet den nu næsten faste gæst af programmet, Jan Lang, udfordringen; afliv eller bekræft nogle af de mange myter derude.

Og det giver svaret på mange af de spørgsmål man måtte have. Og afsnittet kommer vanen tro også med en masse tips og tricks til jer der allerede sidder med en elbil.

Elektrisks rullende studie består denne omgang af en hybrid fra Mercedes-Benz. Nærmere bestemt en CLA 250e, der udgør det for et favntag med den anden side: hybridbilen.

Lyt med og kom gerne med alt den feedback I kan overskue.

Det niende afsnit af Elektrisk er tilgængelig nu og kan findes på Spotify, Apple Podcast og Google Podcasts.

Elektrisk afsnit 9: Dræber myterne én af gangen